section_heading: Paleobiologija
paragraph_text: mini|lijevo|Procijenjena veličina Ankylosaurusa u usporedbi s čovjekom. U odnosu na današnje kopnene životinje, odrasli je Ankylosaurus bio vrlo velik. Neki su znanstvenici procijenili njegovu duljinu na 9 metara.Vickaryous, M.K., Maryanska, T., & Weishampel, D.B. 2004. Ankylosauria. In: Weishampel, D.B., Dodson, P., & Osmólska, H. (Eds.). The Dinosauria (2. izdanje). Berkeley: University of California Press. str. 363. - 392. Prema jednoj drugoj rekonstrukciji, dužina mu je bila znatno manja, tek 6,25 m, širina do 1,5 m, a visina u kukovlju oko 1,7 m.Carpenter, K. 2004. Redescription of Ankylosaurus magniventris Brown 1908. (Ankylosauridae) from the Upper Cretaceous of the Western Interior of North America. Canadian Journal of Earth Sciences 41: str. 961. – 986. Moguće je da je Ankylosaurus težio preko 6000&nbsp;kg, što ga čini jednim od najtežih otkrivenih oklopljenih dinosaura. Trup mu je bio širok i nizak. Bio je četveronožac s duljim stražnjim udovima od prednjih. Iako još nisu pronađena njegova stopala, usporedbe s ostalim ankilosauridima ukazuju na to da je Ankylosaurus vjerojatno imao pet prstiju na svakom stopalu. Lubanja je bila niska i trokutnog oblika, veće širine od duljine. Najveća pronađena lubanja imala je dužinu od 64,5&nbsp;cm i širinu od 74,5&nbsp;cm, no mozak je bio malen. Kao i ostali ankilosauri, Ankylosaurus je bio biljojed s malenim zubima vretenastog oblika, prilagođenim trganju vegetacije. Ti su zubi, u odnosu na veličinu tijela, bili manji nego kod i jednog drugog ankilosaurida. Ankylosaurus nije imao vrste zuba kakve su imali ceratopsidi i hadrosauridi iz tog vremena, što znači da je hranu vrlo malo žvakao. Kosti lubanje i drugih dijelova tijela bile su spojene, što im je povećavalo čvrstoću trupa i sužilo kao obrana od grabežljivaca. mini|250px|Lubanja u profilu - primjerak iz formacije Scollard, Alberta